[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 109
                                                                 din 18 mai 2018
          privind aprobarea Regulamentului de Organizare și Funcționare al Direcției de Asistență Socială 
                       Sighișoara și aprobarea constituirii și componenței Colegiului Director al direcției

   
Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.669/VI/3/05.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 6, alin. (1) din H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, precum și anexa nr. 2 la H.G. nr. 797/2017;

Ținând cont de Hotărârea Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

Văzând Raportul de specialitate al Serviciului Public de Asistenţă Socială, înregistrat cu nr. 12.668/VI/3/05.05.2018, cu propunerea de aprobare a Regulamentului de Organizare și Funcționare al Direcției de Asistență Socială Sighișoara, respectiv de aprobare a constituirii și componenței Colegiului Director al Direcției de Asistență Socială Sighișoara, îndeplinindu-se prevederile legale în acest sens;

Având în vedere avizele favorabile ale comisiilor de comerț și socială;

În baza art. 36, alin. (2), lit. a), alin. (3), lit. b) şi alin. (6), lit. a), pct. 2, art. 45, alin. (1) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:


Art. 1. Se stabilește sediul Direcției de Asistență Socială Sighișoara, în municipiul Sighișoara, Piața Muzeului, nr. 7, jud. Mureș.

Art. 2. Se aprobă Regulamentul de Organizare și Funcționare al Direcției de Asistență Socială Sighișoara, conform anexei nr. 1, care face parte integrantă din prezenta hotărâre.

Art. 3. (1) Se aprobă transferul, fără plată, în condițiile legii, a unor bunuri aflate în patrimoniul municipiului Sighișoara și care sunt administrate direct de municipiul Sighișoara, precum și prin preluarea patrimoniului entităților incluse – Creșa și cabinetele medicale și de medicină dentară din grădinite și școli, bunuri ce sunt necesare desfășurării activității Direcției de Asistență Socială Sighișoara.

(2) Predarea-primirea bunurilor menționate la alin. (1) se va face prin protocol încheiat în termen de 60 de zile de la adoptarea prezentei hotărâri și va fi semnat de Primarul municipiului Sighișoara, care se împuternicește în acest sens de Consiliul Local Sighișoara.

Art. 4. Se aprobă împuternicirea d-nei Bădău Doina-Victoria, șef Serviciu Public de Asistență Socială din aparatul de specialitate al primarului, să întreprindă toate demersurile necesare înregistrării Direcției de Asistență Socială Sighișoara, în scopul dobândirii personalității juridice sau luării în evidență. 

Art. 5. Se aprobă constituirea Colegiului Director al Direcției de Asistență Socială Sighișoara, având următoarea componență:

-președinte: Secretarul municipiului Sighișoara;

-membri:     Directorul executiv al Direcției de Asistență Socială Sighișoara;

    Șeful Serviciului Beneficii de Asistență Socială și Servicii Sociale din cadrul Direcției de Asistență Socială Sighișoara;

Șeful Biroului Achiziţii Publice, Strategii, Programe, Proiecte, Administrativ din cadrul Direcției de Asistență Socială Sighișoara;

Reprezentant al biroului care exercită atribuții în domeniul autorității tutelare din cadrul aparatului de specialitate al primarului;

Directorul Direcției Relații Publice și Comunicare din cadrul aparatului de specialitate al primarului;


               Reprezentant al Fundației VERITAS Sighișoara; 


               Reprezentant al Fundației Centrul Creștin Social Medical de Zi Sighișoara;
                   -secretar:  Consilierul juridic din cadrul Compartimentului Juridic și Contencios al 


           Direcției de Asistență Socială Sighișoara.


Art. 6. Cu ducerea la îndeplinire a prevederilor prezentei hotărâri se încredințează Primarul municipiului Sighișoara, Direcția de Asistență Socială Sighișoara, Serviciul Public de Asistență Socială, Serviciul Resurse Umane și Administrare Sistem Informatic din cadrul Municipiului Sighișoara și membrii Colegiului Director al Direcției de Asistență Socială Sighișoara, constituit potrivit art. 5 din prezenta hotărâre.

Art. 7. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

          Toth Tivadar         
                                   Contrasemnează/Avizat pentru legalitate

                     SECRETAR,



                       Bizo Anca
(Prezenta s-a adoptat cu 12 voturi ”pentru” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Direcția de Asistență Socială Sighișoara;
  1 ex. Serviciul Resurse Umane și Administrare Sistem Informatic; 
  1 ex. Biroul Buget, Contabilitate, Salarizare – Direcția Economică; 
  1 ex. Serviciul Public Asistență Socială;

  9 ex. pentru persoanele desemnate în Colegiul Director al Direcției de Asistență Socială Sighișoara;

  1 ex. doamna Bădău Doina-Victoria.
21 ex.
B.A. 
